stanford-oval/wikipedia huggingface dataset:
נישואים באמצעות שליח
בארצות הברית

המדינות טקסס, קולורדו, קליפורניה ומונטנה הן המדינות היחידות בארצות הברית המתירות לקיים נישואים באמצעות שליח, כאשר רק מונטנה מאפשרת ששני בני הזוג לא יהיו נוכחים בטקס (ובלבד שאחד מהם הוא תושב המדינה או משרת בכוחות המזוינים של ארצות הברית). לרוב מדובר בנישואים כאשר אחד מבני הזוג משרת בצבא, או חתונות של מהגרים.
בראשית המאה ה-20 התקיים מנהג במסגרתו שלחו גברים מקליפורניה והוואי תמונות שלהם ליפן, על מנת להתחתן באמצעות שליח עם כלות מיועדות, ששלחו אף הן את תמונותיהן לארצות הברית. הדבר אפשר לאשת האיש ("Picture Bride") להגר לארצות הברית כאשה הנשואה לאזרח אמריקאי.
הערות שוליים

↑  פסק דין היסטורי – נישואים אזרחיים באמצעות שליח, 10 ביולי 2011
↑  נישואים באמצעות שליח בארצות הברית
↑  סעיף חוק מדינת מונטנה 40-1-301
| --- | --- |
בקרת זהויות :  NLI: 987007553221005171  LCCN: sh85081463
Águas de Março

| --- | --- |
 סינגל בביצוע אנטוניו קרלוס ז'ובים
 יצא לאור:  1972 
 סוגה:  בוסה נובה 
 שפה:  פורטוגזית 
 כתיבה:  אנטוניו קרלוס ז'ובים 
 לחן:  אנטוניו קרלוס ז'ובים 
 
Águas de Março (מפורטוגזית: "גשמי מרץ") הוא שיר ברזילאי בסגנון הבוסה נובה, אשר נכתב והולחן על ידי טום ז'ובים בשנת 1972. השיר הוא אחד השירים הברזילאים המוכרים ביותר, ואף נבחר בשנת 2001 לשיר הברזילאי הטוב ביותר בסקר של למעלה מ-200 עיתונאים ומוזיקאים ברזילאים. לשיר ביצועים רבים, כאשר המפורסם ביותר הוא הדואט של טום ז'ובים ואליס רז'ינה משנת 1974. השיר אף תורגם לעברית על ידי עלי מוהר בשם "והגשם יבוא" ובוצע על ידי גידי גוב ומיקה קרני במסגרת תוכניתו של גוב "לילה גוב" ונכלל באלבום של שירים מהתוכנית בשם "לילה גוב 2" (1997).
שמו של השיר, המים של חודש מרץ, מתייחס לגשמים העזים היורדים באזור ריו דה ז'ניירו בתקופה זו. גשמים אלו, המסמנים את סוף הקיץ גורמים לעיתים רבות להצפות בעיר הסוחפות איתן עצמים שונים. השיר מתאר אוסף של "תמונות" מן החיים החולפים להם, בדומה לעצמים הנסחפים בשיטפונות. השיר מורכב משורות קצרות, הפותחות ברובן ב-"É..." (זה/זהו) שאחריו עצם מוחשי (pau=מקל,pedra=אבן וכדומה) או מושג מופשט (fim do caminho=סוף הדרך,um pouco sozinho=קצת לבד), כאשר פעמים רבות הקשר ביניהם הוא קשר של ניגוד (חיים ומוות, אור ולילה) או משחקי מילים בפורטוגזית.
הערות שוליים

↑  מילות השיר "והגשם יבוא", באתר שירונט
| --- | --- |
בקרת זהויות :  MusicBrainz work: 064c9f14-92b1-3f5a-9460-a18f088f9f72 
ערך זה הוא קצרמרבנושא שירים ובנושא ברזיל. אתם מוזמנים לתרום לוויקיפדיה ו.
לקסוס RC

| --- | --- |

Lexus RC, שנת 2018
 מאפיינים כלליים
 יצרן:  לקסוס
 שנות ייצור:  אוקטובר 2014 – הווה
 הרכבה:  יפן יפן
 מודל קודם:  Lexus IS C (XE20)
 חברת אם:  טויוטה
 סיווג:  מכונית ספורט
 אורך:  4,695–4,705 מ"מ
 רוחב:  1,840–1,845 מ"מ
 גובה:  1,395 מ"מ
 משקל:  1,725–1,935 ק"ג
 בסיס גלגלים:  2,730 מ"מ
 מפרט טכני
 מנוע:  4 צילינדרים, 1,998 סמ"ק המפיק 245 כ"ס ב-5,800 סל"ד, מנוע טויוטה סדרה "Toyota AR engine" (אנ') דגם מנוע "8AR-FTS", מגדש טורבו  4 צילינדרים, 2,495 סמ"ק המפיק 178 כ"ס + מנוע חשמלי המפיק 143 כ"ס, תפוקה מקסימלית של 2 המנועים: 223 כ"ס, מנוע בנזין תוצרת טויוטה סדרה "Toyota AR engine" דגם מנוע "2AR-FSE" (דגם היברידי)  V6 צילינדרים, 3,456 סמ"ק המפיק 318 כ"ס, מנוע טויוטה סדרה "Toyota GR engine" (אנ') סוג מנוע "2GR-FSE"  V8 צילינדרים, 32 שסתומים, 4,969 סמ"ק המפיק 464 כ"ס, 477 כ"ס, מנוע טויוטה סדרה "Toyota UR engine" (אנ') סוג מנוע "2UR-GSE"
 הילוכים:  תמסורת אוטומטית - 8 מהירויות  תיבת הילוכים רציפה (משודך למנוע דגם היברידי)
 מהירות מרבית:  230 קמ"ש (מנוע 1,998 סמ"ק)  190 קמ"ש (מנוע בנזין 2,495 סמ"ק + מנוע חשמלי המפיק 143 כ"ס)  230 קמ"ש (מנוע 3,456 סמ"ק)  270 קמ"ש (מנוע 4,969 כ"ס)
 מעצב:  Pansoo Kwon
לקסוס RC (ביפנית: レクサス・RC, באנגלית: Lexus RC) היא מכונית ספורט מפוארת בתצורת קופה מתוצרת חטיבת רכבי היוקרה לקסוס, בבעלות יצרנית הרכב היפנית טויוטה אשר מיוצרת מאוקטובר 2014.
דגמים

"RC 200t".
"RC 350".
"RC 300h".
"RC F".
"RC F Track Edition" (ממרץ 2019).
דגמים > גרסאות מכוניות מרוץ

"RC F GT3".
"RC F GT500".
"RC F GT3 GT Daytona" (משנת 2016).
"לקסוס RC"

מספר נוסעים: 2+2.
2 דלתות - קופה.
מנוע קדמי.
סוגי הנעות: הנעה אחורית 4x2, הנעה כפולה 4x4.
קיבולת תא מטען אחורי - 360 ליטר.
קיבולת מכל דלק - 66 ליטר.
באוגוסט 2018 הוצגו דגמי "לקסוס RC" לאחר מתיחת פנים.
"לקסוס RC" > תאוצות

תאוצה בין 0–100 קמ"ש היא 7.5 שניות (דגם מנוע 1,998 סמ"ק).
תאוצה בין 0–100 קמ"ש היא 8.6 שניות (דגם הנעה היברידית, מנוע בנזין 2,494 סמ"ק + מנוע חשמלי)
תאוצה בין 0–100 קמ"ש היא 6.3 שניות (דגם מנוע 3,456 סמ"ק).
תאוצה בין 0–100 קמ"ש היא 4.5 שניות (דגם מנוע 4,969 סמ"ק).
תמונות

"לקסוס RC" דגם 200t
"לקסוס RC" דגם "RC300h F SPORT", שנת 2014 - מבט לתא הנהג ולוח מחוונים
"לקסוס RC F", שנת 2019
ראו גם

לקסוס
לקסוס HS
לקסוס CT
הערות שוליים

↑  "לקסוס RC" topgear.com/car-reviews/lexus/rc
↑  "לקסוס RC", שנת 2020 caranddriver.com/lexus/rc
↑  "לקסוס RC" lexus.com/models/RC/specifications/rc-350
↑  "לקסוס RC" קופה שנת 2020 lexus.com/models/RCF
↑  "לקסוס RC", שנת 2019 cars.com/research/lexus-rc_350-2019
חידוש נדרים

חידוש נדרים בטקס מסוני
חידוש נדרים הוא טקס שבו זוג נשוי מחדש או מאשר מחדש את נדרי הנישואים.
סקירה כללית

זוגות המבקשים לחדש את ברית הנישואין, גם אחרי עשרות שנים של חיים משותפים, עושים זאת מסיבות שונות. חלקם כאלה שבשעתו לא יכלו לקיים טקס חתונה הולם בגלל הנסיבות (ניצולי שואה, עולים חדשים או ותיקים או קיבוצניקים). אחרים רוצים לציין את שמחת האיחוד ביניהם בנוכחות ילדיהם, נכדיהם ואפילו ניניהם. סיבה נוספת ולא פחות חשובה לקיום חידוש ברית הנישואין היא לעיתים חיזוק ברית האהבה ורענון המובן מאליו
חלק מהסיבות שזוגות מקיימים חידוש נדרים כולל, בין היתר את, סיום תקופה קשה במערכת היחסים שלהם, חגיגת יום נישואים משמעותי, או עריכת טקס דתי.
הטקסים היו פופולריים באיטליה במשך עשרות שנים, והם קיימים בארצות הברית לפחות מאז שנות ה-50 של המאה ה-20. ניתן לראות, לעיתים קרובות, כי לטקסי חידוש נדרים יש את המאפיינים של ה"חתונה המפוארת" המערבית.
משרדי הרישום בבריטניה מציעים גם טקסים, הנערכים על ידי רשמים ללא מעמד חוקי, לחידוש נדרים. האגודה ההומניסטית הבריטית דיווחה שלעיתים קרובות טקסים אלו פופולריים בקרב זוגות שלא ערכו את הטקס הלא-דתי ההומניסטי.
בשנת 2007, העיר האמריקאית פיטסבורג בפנסילבניה, תכננה טקס חידוש נדרים לאלף זוגות כחלק מחגיגת יום השנה ה-250 לעיר. בשנת 2009 ערכה אוניברסיטת מיאמי (אנ') טקס חידוש נדרים ל-1,087 זוגות נשואים שסיימו את האוניברסיטה. בשנת 2016 ערכה אוניברסיטת מערב מישיגן (אנ') טקס חידוש נדרים ל-1,201 זוגות נשואים.
בנצרות

רוב הטקסים מתקיימים בכנסיות ונתפסים כדרך לזוג נשוי לחדש את מחויבותם זה לזה ולהוכיח שהנדרים שנדרו עדיין נחשבים לקדושים; רוב הכנסיות (הלותרניות, הקתוליות, המתודיסטיות והאנגליקניות) מציעות שירותים לחידוש נדרים.
בבריטניה, הכנסייה האנגליקנית מציעה שירות בשם "חג ההודיה לנישואים" (במקור: "Thanksgiving for marriage") לחידוש נדרים.
חלק מהכנסיות מקיימות חידוש נדרים שנתי לזוגות נשואים החברים בהן.
בישראל

גם בישראל נערכים טקסים לחידוש נדרים, לעיתים אפילו בהפתעה על ידי משפחת הזוג. סלבריטאים רבים ערכו חידושי נדרים.
הערות שוליים

↑  חידוש ברית הנישואין: מתחייבים זה לזה מחדש, אתר "מוטק'ה", פברואר 2010
↑  הדס לוי סצמסקי, ‏חידוש נדרים - חתונה במועד ב', באתר ‏מאקו‏, 15 ביוני 2019
↑  Blum, M. and Kaiser, L. F., Wedding Planning for Dummies, 2005, Wiley Publishing
↑  Otnes, C. and Pleck, E. H., Cinderella Dreams: The Allure of the Lavish Wedding, 2003, University of California Press, page 254
↑  "Renew your marriage vows". Leeds.gov.uk. Leeds City Council. ארכיון מ-2022-08-10. נבדק ב-26 בספטמבר 2016. {{cite web}}:  (עזרה)
↑  "Everything you need to know about humanist wedding vow renewal ceremonies". Humanist Ceremonies Wedding Blog. Humanists UK. 19 באוגוסט 2020. ארכיון מ-2021-05-07. נבדק ב-24 באוגוסט 2020. {{cite web}}:  (עזרה)
↑  City vows to renew vows for 1,000 couples (אורכב 28.08.2007 בארכיון Wayback Machine), Pittsburgh Post-Gazette, June 13, 2007
↑  Staff Report (4 בפברואר 2010). "Miami breaks world record for wedding vow renewals". Hamilton Journal News. אורכב מ-המקור ב-2011-06-22. נבדק ב-13 ביוני 2011. {{cite news}}:  (עזרה)
↑  Bennett, Madison (8 באוקטובר 2016). "World record set in Kalamazoo for most marriage-vow renewals". Kalamazoo Gazette. ארכיון מ-2018-01-25. נבדק ב-10 באוקטובר 2016. {{cite news}}:  (עזרה)
↑  "Renewal of Marriage Vows and Affirmation of a Marriage" (PDF) (באנגלית). Augsburg Fortress. 2006. ארכיון (PDF) מ-2022-08-12. נבדק ב-28 בספטמבר 2019. {{cite web}}:  (עזרה)
↑  "Renewal of Wedding Vows" (באנגלית). Newcastle Anglican Church. 20 ביוני 2017. ארכיון מ-2021-10-25. נבדק ב-28 בספטמבר 2019. {{cite web}}:  (עזרה)
↑  "Renewing your vows". Your church wedding. Church of England. ארכיון מ-2021-12-08. נבדק ב-26 בספטמבר 2016. {{cite web}}:  (עזרה)
↑  "Re-Affirmation of Marriage Vows at United Methodist Church" (באנגלית). Cape May County Herald. 19 בינואר 2012. ארכיון מ-2021-01-18. נבדק ב-28 בספטמבר 2019. {{cite web}}:  (עזרה)
↑  מרסל מוסרי, ‏אהבה על-זמנית, באתר מעריב אונליין, 31 ביולי 2021
↑  בר זגה, מתאהב בך מחדש: הזוגות המפורסמים שחידשו נדרים, במדור "פנאי פלוס" באתר ynet‏, 2 באוגוסט 2019
↑  ynet, לא תאמינו מה לבש עידן עופר באירוע חידוש נדרים במיקונוס, באתר כלכליסט, 17 באוגוסט 2019
↑  יעל ולצר, עדה וקובי זוג מנצח, באתר ynet, 25 בנובמבר 2022
↑  אסף גולן, מעשה אלמגור: למה מחדשים נדרים?, באתר ישראל היום, 4 ביוני 2019
נישואים בין-גזעיים

Prussian love happiness, אמיל דרסטלינג (גר')
נישואים בין-גזעיים או נישואים בין-אתניים הם סוג של אקסוגמיה, שבו בני הזוג משתייכים לגזעים או קבוצות אתניות שונות.
במדינות רבות היו חוקים וכללים האוסרים או מגבילים לא רק נישואים בין-גזעיים, אלא גם יחסי מין וזוגיות בין-גזעיים, כולל בארצות הברית, גרמניה הנאצית ודרום אפריקה בתקופת האפרטהייד. בשנת 1960, נישואים בין-גזעיים היו בלתי חוקיים ב-31 מ-50 מדינות ארצות הברית. ב-1967, בפסק דין לאבינג נגד וירג'יניה פסק בית המשפט העליון של ארצות הברית, תחת נשיא בית המשפט העליון, ארל וורן, שהגבלות מבוססות גזע על נישואים, כמו החוק במדינת וירג'יניה, מפרות את סעיף השוויון (שאומץ ב-1868) של חוקת ארצות הברית.
בנישואים בין-גזעיים, בני הזוג מתמודדים לרוב עם בעיות שאינן אופייניות לזוגות בהם שני בני הזוג שייכים לאותו גזע או מוצא אתני. לתרבויות שונות יש בסיסים מוסריים, אתיים וערכיים שונים, שבתוכם מושגים כמו הפרט, המשפחה, החברה ואורח החיים החברתי נתפסים בצורה שונה. לכן, כאשר יסודות אלו מתנגשים זה בזה, נוצרים קונפליקטים בין בני הזוג.
יתרונות וחסרונות

ילדים של זוגות מעורבים עלולים להחשף ליחס גזעני.
אנשים רב-גזעיים נתפסים כאטרקטיביים יותר מבני גילם חד-גזעיים. לדוגמה, מחקר של Rhodes et al. (כפי שצוטט אצל לואיס) מצא שאנשים מרקע מעורב אסייתי ואירופאי דורגו כאטרקטיביים יותר מאירופים, אסייתים ואפילו פרצופים אקראיים שנוצרו כמורפים בין שתי הקבוצות הללו. מחקר אחר שנערך לאחרונה על ידי אלנה סטפנובה (כפי שצוטט ב-Latson) מצא שקבוצה של סטודנטים שחורים, לטינים, לבנים ואסייתים דירגו פנים של אנשים מעורבים כאטרקטיביים יותר.
התנגדות

קבוצות גזעניות מתנגדות בתוקף לנישואים בין-גזעיים. לדוגמה אחת הטענות של התנועה הנאציונל-סוציאליסטית בארצות הברית לכך שהם שונאים את היהודים היא שהיהודים אשמים כביכול בפגיעה בטוהר הגזע הלבן והנוצרי.
גף' סקוף שעמד בעבר בראש התנועה הנאצית מעיד כיצד נושא זה גורם לתחושה מתמדת של התקרבנות, שנחוצה לשם הצדקה עצמית, לתדלוק תחושות של פחד, שנאה והצדקת אלימות.
זה לא משנה שאנחנו היינו התוקפנים, האגרסיביים, האלימים. כשאתה נמצא בתוך התנועה אתה משכנע את עצמך שאתה נמצא במצב של מגננה נגד הצד השני. שהם אלה משנים לפגוע בך בכל מיני דרכים כמו למשל קידום נישואי תעורבות שהמטרה היחידה שלהם היא לדלל את הגזע הלבן
ראו גם

מישלינג
הערות שוליים

↑  "Loving v. Virginia". Oyez. ארכיון מ-2016-11-15. נבדק ב-21 בספטמבר 2019. {{cite web}}:  (עזרה)
↑  "Loving v. Virginia". LII / Legal Information Institute. ארכיון מ-2019-10-15. נבדק ב-21 בספטמבר 2019. {{cite web}}:  (עזרה)
↑  John Mcfadden, James L. Moore, Intercultural marriage and intimacy: Beyond the continental divide, International Journal for the Advancement of Counselling 23, 2001-12-01, עמ' 261–268 doi: 10.1023/A:1014420107362
↑  Lewis, Michael B.. “Why are Mixed-Race People Perceived as more Attractive?” Perception 39 (2010): 136 - 138.
↑  Latson, Jennifer. "The Biracial Advantage". Psychology Today. Retrieved 14 April 2020.
1 2   צח יוקד, ג'ף סקופ עמד בראש תנועה ניאו־נאצית אלימה בארה"ב. ואז הוא הפך את עורו, באתר הארץ, 31 במאי 2023
| --- | --- |
בקרת זהויות :  NLI: 987007558186205171  BNE: XX555537  BnF: cb11946068r (data)  GND: 4332168-9  LCCN: sh85067499
האקדמיה להצפנה של רוסיה

| --- | --- |
אין תמונה חופשית
 אקדמיה למדעים
 תקופת הפעילות:  5 ביוני 1992 – הווה (32 שנים) 
 מיקום
 מדינה:  רוסיה רוסיה
 קואורדינטות:  55°40′51″N 37°30′46″E﻿ / ﻿55.680862513324°N 37.512819441417°E﻿ / 55.680862513324; 37.512819441417
 cryptoacademy.gov.ru
  (למפת מוסקבה מוגדלת) האקדמיה להצפנה של רוסיה(למפת מוסקבה רגילה) האקדמיה להצפנה של רוסיה
 
האקדמיה להצפנה של רוסיה רשמית האקדמיה לקריפטוגרפיה של הפדרציה הרוסית (ברוסית: Акаде́мия криптогра́фии Росси́йской Федера́ции), היא מוסד להשכלה גבוהה מדעי פדרלי, שנוסד ב־5 ביוני 1992 על פי צו נשיא הפדרציה הרוסית "לביצוע מחקר יישומי בסיסי וחשוב ביותר ליצירת אמצעים מודרניים לאבטחת מידע ולפתור בעיות דחופות של מודיעין אותות"; האקדמיה פועלת תחת שירות הביטחון הפדרלי של הפדרציה הרוסית מאז 2003. קודם לכן פעלה בחסות הסוכנות הפדרלית למידע ותקשורת ממשלתית.
מידע כללי

המשימה העיקרית של האקדמיה לקריפטוגרפיה של הפדרציה הרוסית היא לבצע מחקר בתחום בעיות מדעיות וטכניות של אבטחת מידע והגנה על משאבי מידע במערכות טלקומוניקציה של הרשויות. בראשית הקמתה של האקדמיה כמוסד מדעי המבטיח תיאום מחקר ופתרון הבעיות עתירות המדע והיסודיות ביותר של הקריפטוגרפיה, היה הדוקטור למדעים טכניים, פרופסור, קולונל כללי ניקולאי ניקולאביץ' אנדרייב, בשנים 1992–1998 לנשיא האקדמיה הראשון. האקדמיה מעסיקה 29 חברים מלאים ויותר מ-30 חברים מקבילים: מדענים רוסים בולטים, בקריפטוגרפיה ותחומים קשורים של מדע וטכנולוגיה. כדי לפתור בעיות מדעיות, האקדמיה, בהשתתפות האקדמיה הרוסית למדעים, מאגדת את המאמצים של מדענים מובילים מארגוני מדינה שונים הקשורים לפיתוח ויצירה של אמצעי אבטחת מידע, משאבי מידע, טלקומוניקציה ותקשורת מיוחדת, כמו גם טכנולוגיות מידע מודרניות. העבודה המדעית באקדמיה מתבצעת על ידי ועדות. כל ועדה נוצרת כדי לפתור בעיית יעד ספציפית ומורכבת מ־20–25 אנשים. כ-20 ועדות כאלה נוצרות מדי שנה.
אקדמיית שירות הביטחון הפדרלי של רוסיה, האקדמיה לקריפטוגרפיה של רוסיה, האיגוד החינוכי והמתודולוגי של מוסדות חינוך גבוהים ברוסיה לחינוך בתחום אבטחת מידע (UMO IS) מקיימים אולימפיאדות על בסיס ארגונים חינוכיים. תיאום התמיכה הארגונית של האולימפיאדה מתבצע על ידי אקדמיית שירות הביטחון הפדרלי של רוסיה.
הערות שוליים

↑  «Положение о Федеральной службе безопасности Российской Федерации» (п.6)
↑  "«Превращение криптологии в фундаментальную науку. Н. Н. Андреев: путь от инженера до президента Академии криптографии РФ»". אורכב מ-המקור ב-2017-08-11. נבדק ב-2017-07-23.
גריגורי אושפוליס

| --- | --- |
אין תמונה חופשית
 לידה:  26 בדצמבר 1923 כפר נובו-דאוגלשקאי מחוז משנה איגנלינה, ליטא 
 פטירה:  28 באוקטובר 1996 (בגיל 72) אשדוד, ישראל 
 מקום קבורה:  אשדוד 
 מדינה:  ברית המועצות 
 השכלה:  אוניברסיטת וילנה 
 השתייכות:  הצבא האדום הצבא האדום
 תקופת הפעילות:  1942–1947 (כ־5 שנים)
 דרגה:   מיור
 תפקידים בשירות
 מפקד צוות תותח בדיוויזיית חיל רגלים ה-16   קצין פוליטי
 פעולות ומבצעים
 מלחמת העולם השנייה
 עיטורים
  גיבור ברית המועצות   עיטור לנין    עיטור המלחמה הפטריוטית הגדולה מדרגה ראשונה
 
גריגורי סאולוביץ' אושפוליס (ברוסית: Григорий Саульевич Ушполис; בליטאית: גריגוריוס אושפוליס, Ušpolis Grigorijus;‏ 26 בדצמבר 1923 – 28 באוקטובר 1996) היה חייל יהודי בצבא האדום במלחמת העולם השנייה, גיבור ברית המועצות.
חייו

נולד כהירש אושפול במשפחת איכרים יהודים בכפר נובו-דאוגלשקאי מחוז משנה איגנלינה שבליטא. למד בחדר מגיל צעיר עזר להוריו לעבד את החלקה החקלאית שלהם.
לאחר הפלישה הנאצית לברית המועצות וכיבוש ליטא הצליחה משחתו להימלט לטטרסטן. גריגורי עבד לפרנסתו כמפעיל טרקטור.
בפברואר 1942 התנדב לשירות הצבאי והוצב בדיוויזיית חיל רגלים ה-16, אשר הורכבה מיוצאי ליטא. הוא שובץ לשירת ביחידת הארטילריה של הדיוויזיה. מפקד צוות תותח נ"ט גריגורי אושפוליסן הצטיין בקרב שנערך באוקטובר 1944 באזור פגייגיאי שבמערב ליטא. צוות התותח בפיקודו שנע במערכים קדמיים יחד עם יחידות חיל רגלים, פגע בטנקים גרמנים ועצר את התקדמותם. במהלך הקרב נפגעו קשה כל חיילי הצוות של אושפוליס והוא נותר לבד ליד התותח. למרות זאת המשיך לתפעל את התותח ולירות בכינון ישיר על הגרמנים. הוא הצליח לפגוע בשני טנקים גרמנים ולאחר שהתותח שלו נפגע - השבית טנק נוסף באמצעות רימונים. על מעשה גבורה זה הוענק לרב-טוראי גריגורי אושפוליס תואר גיבור ברית המועצות. בנוסף, החליט מפקד היחידה להעלות אותו לדרגת קצין - סגן משנה. במהלך הקרב נפצע גריגורי קשה. לאחר שהחלים - נשלח להכשרה קצרה לתפקיד של קצין פוליטי. הוא המשיך לשרת בצבא עד שנת 1947 אז פרש מהשירות בדרגת מיור.
לאחר שהשתחרר מהשירות הצבאי למד משפטים באוניברסיטת וילנה. מ-1954 ועד צאתו לפנסיה ב-1986 עבד במנגנון המפלגה הקומוניסטית בליטא. התגורר בווילנה. בשנת 1992 עלה עם משפחתו לישראל. בארץ התגורר באשדוד. היה פעיל בארגון וותיקי מלחמת העולם השנייה. כתב ספר זיכרונות, אשר יצא לאור זמן קצר לפני מותו. נפטר בשנת 1997. בתחילת שנות ה-2000 הוצב פסל לזכרו בכפר בטטרסטן, שבו הוא התגורר לפני הגיוס לצבא האדום.
רובר 200 קופה

| --- | --- |

Rover 200 Coupé
 מאפיינים כלליים
 יצרן:  רובר (באנגלית: "The Rover Company Limited") (אנ')
 שנות ייצור:  1992–1998
 הרכבה:  בריטניה בריטניה
 מרכב:  Front-engine, front-wheel-drive layout
 אורך:  4,270 מ"מ
 רוחב:  1,680 מ"מ
 גובה:  1,370 מ"מ
 בסיס גלגלים:  2,550 מ"מ
 מפרט טכני
 מנוע:  4 צילינדרים, 1.6 ליטר המפיק 109 כ"ס (מנוע הונדה מסוג "Honda D engine" (אנ') (יוצר בין השנים 1992-1995)  4 צילינדרים, 2.0 ליטר המפיק 136 כ"ס, (מנוע "Rover T-Series engine" (אנ')) (יוצר בין השנים 1992-1995)  4 צילינדרים, 2.0 ליטר המפיק 200 כ"ס ב-6,000 סל"ד מגדש טורבו (יוצר בין השנים 1992-1995)  4 צילינדרים, 1.6 ליטר המפיק 111 כ"ס (יוצר בין השנים 1996-1998)  4 צילינדרים, 1.8 ליטר המפיק 145 כ"ס (יוצר בין השנים 1996-1998) (דגם "Coupé 1.8 VVC")
 הילוכים:  תמסורת ידנית  תמסורת אוטומטית - 4 מהירויות אופציונלית לגרסת מנוע 1.6 ליטר (יוצר בין השנים 1992-1995)
 מהירות מרבית:  216 קמ"ש (דגם "216 קופה")
רובר 200 קופה (באנגלית: Rover 200 Coupé) היא מכונית קופה, 2 דלתות מתוצרת יצרנית הרכב רובר אשר יוצרה בין השנים 1992–1998.
דגם ה"רובר 200 קופה" הוצג לראשונה ב-6 באוקטובר 1992 בתערוכת הרכב של פריז, והתבסס על דגם "רובר 200 סדרה 2".
דגמי "רובר 200 קופה > יוצרו בין השנים 1992-1995

רובר 200 קופה
רובר 216 קופה
רובר 220 קופה
רובר 220 קופה טורבו
דגמי "רובר 200 קופה > יוצרו בין השנים 1996-1998

רובר 1,600 קופה
רובר 1,800 VVC קופה  (בקרת שסתום משתנה (אנ'))
רובר 200 קופה

2 דלתות
הנעה קדמית
בדגם "216 קופה" - אופציה מיזוג אוויר
תאוצה בין 0 - 97 קמ"ש היא 8.2 שניות (דגם 220 קופה, יוצר בין השנים 1996-1998)
תאוצה בין 0 - 97 קמ"ש היא 6.2 שניות (דגם 220 קופה טורבו, יוצר בין השנים 1996-1998)
תמונות

"רובר 200 קופה" - מבט לתוך הרכב
"רובר 216 קופה"
ראו גם

רובר P5
הערות שוליים

↑  " רובר 200 קופה" pistonheads.com/features/ph-features/rover-200-coupe
↑  "רובר 200 קופה" car.info/en-se/rover/200
↑  "רובר 200 קופה" classiccarsforsale.co.uk/reviews/classic-rover-reviews-200-coupe-cabriolet
↑  רובר 200 קופה forum.rover-coupe
↑  "רובר 200 קופה"  parkers.co.uk/rover/200/coupe-1992/specs
נישואים מורגנטיים

נישואים מורגנטיים הם נישואים בין בני זוג שלא מאותו מעמד חברתי, הגורמים למניעת העברת תאריו, אדמותיו וזכויותיו של הבעל לרעייתו או לילדיו. נישואים אלו מכונים גם לעיתים "נישואי יד שמאל", משום שבטקס החתונה הבעל מחזיק את ידה של כלתו ביד שמאל שלו, בניגוד לטקס חתונה רגיל, בו הוא נוטל את ידה בידו הימנית.
בדרך כלל נישואים אלו היו נערכים בין גבר מבית מלוכה או מהאצולה הגבוהה, לבין אישה ממעמד נחות יותר. במקרה של נישואים כאלו, לאישה ולילדיה לא הייתה שום זכות על תאריו, זכויותיו או נכסיו של הבעל, אותם ירש מאביו. היו גם מקרים במהלך ההיסטוריה בהם אישה אצילה נישאה לגבר ממעמד נחות יותר בנישואים מורגנטיים.
מוצא השם

המושג "מורגנטי" בא מהמילה הלטינית "מורגנטיקוס" (morganaticus), שבאה לתאר את המסורת הגרמנית לפיה בבוקר שלאחר החתונה מעניק החתן מתנה לכלתו, הקרויה "מתנת בוקר", שהיא מעין סוג של מוהר. אנציקלופדיה גרמנית משנת 1888 טענה, כי המושג "נישואים מורגנטיים" (בגרמנית Morganitische Ehe) בא מהמילה הגותית morgjan, שמשמעה "להגביל", וכי הכוונה היא למתנות המוגבלות שהעניק החתן לכלתו.
המסורת של הענקת "מתנת הבוקר" החלה כהסדר רכוש בתרבויות גרמאניות עתיקות (כגון הלומברדים). הכנסייה הנוצרית אימצה מסורת זו והפיצה אותה ברחבי אירופה, כדי לשפר את ביטחונה של האישה בנישואיה. שבטו של הבעל היה מעניק לכלה רכוש כלשהו שהיה מיועד להבטיח את מחייתה במקרה שתתאלמן. כך, בנישואים מורגנטיים, מתנת הבוקר הייתה הרכוש היחידי שקיבלה הכלה מבעלה או ממשפחתו.
המדינות הגרמניות

מנהג הנישואים המורגנטיים היה נפוץ במיוחד בחלקים דוברי הגרמנית של אירופה, בהן שוויון המעמדות בין בני זוג היה עיקרון חשוב של בתי המלוכה והאצולה. נישואים כאלה היו אפשריים רק באזורים בהם היה חופש בניסוח חוזה הנישואים, שלו היה מוכנס סעיף האוסר על האישה והילדים לרשת את רכושו של הבעל.
הדוגמה המפורסמת ביותר לנישואים מורגנטיים במדינות דוברות הגרמנית היא זו של הארכידוכס פרנץ פרדיננד, יורש העצר לאימפריה האוסטרו-הונגרית, ובת האצולה הבוהמית סופיה, רוזנת חוטק. דודו של פרנץ פרדיננד, הקיסר פרנץ יוזף, אסר על הנישואים של בני הזוג, אולם בשנת 1899, לאחר לחץ כבד מצד שאר משפחת המלוכה האוסטרית, וכן מצד שליטים אירופאים אחרים, נכנע הקיסר ונתן את ברכתו לנישואים (אף על פי שהוא לא הסכים להשתתף בטקס החתונה). לרוזנת סופיה הוענק התואר דוכסית הוהנברג, וילדיה, שלא נכללו בסדר הירושה לכתר האוסטרי, ירשו את תוארה. פרנץ פרדיננד וסופי נרצחו בשנת 1914 ברצח בסראייבו, שפתח את מלחמת העולם הראשונה.
למרות שעל צאצאים של נישואים מורגנטיים נאסר לרשת את הכתר שהיה שייך למשפחתם, במהלך ההיסטוריה, היו כאלה שהצליחו לרשת הכתר, במקומות נוספים באירופה. הדוגמה הטובה ביותר לכך היא נישואיו של אלכסנדר, נסיך הסן (1823-1888), בנו של לודוויג הרביעי, הדוכס הגדול של הסן, לרוזנת יוליה פון האוק מהם נולד הנסיך אלכסנדר, הנסיך הראשון של בולגריה. צאצאיהם של נישואים אלו כוללים גם כן שתי מלכות: לואיז, שנישאה לגוסטב השישי אדולף, מלך שוודיה, וויקטוריה יוג'ני, שנישאה לאלפונסו השלושה עשר, מלך ספרד, ואת פיליפ, דוכס אדינבורו, בעלה של המלכה אליזבת השנייה.
היו מקרים במהלך ההיסטוריה בהם צאצאים של נישואים מורגנטיים ניסו להתגבר על האיסורים שהוטלו עליהם ולרשת בכל זאת את הרכוש והמעמד של משפחותיהן האצילות. לאופולד, הדוכס הגדול של באדן (1790-1852), לדוגמה, ירש את כתר הדוכסות הגדולה של באדן למרות שאביו, קרל פרידריך, נישא לאישה ממעמד נחות יותר, משום שהיה היורש הזכר היחיד שנותר ממשפחת המלוכה של באדן. יורשיו שלטו בדוכסות הגדולה עד לביטולה בשנת 1918.
רוסיה

בשנת 1797 הכריז הצאר פאבל הראשון על חוקי נישואים חדשים שהוטלו על חברי שושלת רומנוב, שקבעו לא רק כי כל צאצא של נישואים מורגנטיים לא ייכלל בסדר הירושה לכתר, אלא גם כי כל מי שיינשא באופן מורגנטי יסולק מהאימפריה לצמיתות. חוקים אלו לא מנעו מנכדו, הצאר אלכסנדר השני, לשאת לאישה את פילגשו, הנסיכה יקתרינה דולגורוקובה, פחות מחודש לאחר מותה של רעייתו הראשונה, מארי, נסיכת הסן, ולהעניק לילדיו מנישואים אלו תוארי אצולה.
אחד הנסיכים הרוסים ששילם מחיר כבד על נישואים מורגנטיים היה מיכאיל מיכאילוביץ', הנסיך הגדול של רוסיה (1861-1929), נכדו של הצאר ניקולאי הראשון. לאחר שהציע נישואים לשלוש נסיכות: מרי, נסיכת טק (לעתיד רעייתו של ג'ורג' החמישי, מלך הממלכה המאוחדת), אירן, נסיכת הסה (נכדתה של המלכה ויקטוריה ורעייתו לעתיד של היינריך, נסיך פרוסיה) ולואיז, הנסיכה המלכותית (בתו של אדוארד השביעי, מלך הממלכה המאוחדת) וסורב על ידי שלושתן, התאהב מיכאל בסופי, רוזנת מרנבורג, צאצאית לבית נסאו (וכן נכדתו של המשורר אלכסנדר פושקין). הנסיך הגדול לא טרח אפילו לבקש מהוריו רשות להנשא, משום שידע כי רשות כזו לא תינתן לו, והזוג נישא בסן רמו בשנת 1891. כתוצאה מכך גורש מיכאל מרוסיה, גירוש שהציל ככל הנראה את חיי משפחתו, שלא הייתה צריכה לעבור את המהפכה הרוסית, שגרמה למותם של רבים מבני משפחת המלוכה הרוסית. צאצאיהם של מיכאל וסופי, שקיבלו את התואר "רוזני טורבי", נישאו לאצילים בריטים. בתם נדז'דה היא דודתו של פיליפ, דוכס אדינבורו.
אציל רוסי נוסף שנישא בנישואים מורגנטיים היה פאבל אלכסנדרוביץ', הנסיך הגדול של רוסיה, בנו של הצאר אלכסנדר השני, שהתאהב בפשוטת העם אולגה ואלריאנובנה קרנוביץ'. פאבל ביקש מאחיינו, הצאר ניקולאי השני, רשות להינשא לבחירת לבו, אך לאחר שסורב נסע עם אולגה לפריז, שם נישאו בשנת 1902. לאחר מספר שנים סלח הצאר ניקולאי לדודו והרשה לו ולמשפחתו לשוב לרוסיה, שם חזר פאבל לשרת בצבא הרוסי. בשנת 1915 אף העניק הצאר תוארי אצולה לאולגה ולילדיה. במהלך המהפכה הרוסית פאבל ובנו, ולדימיר, נרצחו על ידי מהפכנים בולשביקים, בעוד שאולגה ושתי בנותיה הנותרות ברחו לפינלנד.